**УДК 327:32**

***Ілияс И.***

Алматы облысы, Талғар ауданы, Қызыл–Ту ауылы

№ 24 орта мектеп 11 «А» сынып оқушысы

Ғылыми жетекшісі: ***Әшенбекова Ш.Ш.*** тарих пәнінің мұғалімі

**«Рузвельт қызметінің саяси-құқықтық аспектісі және оның халықаралық қатынастарға әсері»**

**\***

**«The political and legal aspect of Roosevelt's activities and its impact on international relations»**

**Аннотация**

*Зерттеу жұмысы* *АҚШ президенті Франклин Делано Рузвельттің Ұлы Депрессия кезіндегі дағдарысқа қарсы күресін жан-жақты талдауға арналған. Негізгі назар Рузвельттің 1930-жылдары елдегі экономикалық, қаржылық және әлеуметтік проблемаларды шешудегі рөлін және оның «Жаңа бағыт» реформалар бағдарламасын қарастыруға бағытталған. Рузвельттің қабылдаған шаралары экономиканы қалпына келтіруге, жұмыссыздықты азайтуға және өндірісті қайта жандандыруға ықпал етті. Зерттеу барысында Рузвельттің дағдарысқа қарсы саясаттағы маңызды қадамдары мен қабылдаған заңдарының нәтижелері талданған. Әсіресе, «Жаңа бағыттың» өнеркәсіп, ауыл шаруашылығы және қоғамдық жұмыстарға қатысты реформаларының тиімділігі көрсетілген. Зерттеу АҚШ-тың соғыстан кейінгі экономикалық өсуіне негіз қалағанын айқындайды​.*

**Түйін сөздер:** *АҚШ, Рузвельт, депрессия, Жаңа бағыт.*

**Annotation**

*This research project is dedicated to analyzing U.S. President Franklin Delano Roosevelt’s response to the Great Depression. The study focuses on Roosevelt’s role in addressing the economic, financial**, and social issues of the 1930s, emphasizing his «New Deal» reform program. Roosevelt's measures contributed to economic recovery, reduced unemployment, and revived industrial production. The research explores Roosevelt’s key steps in crisis management and evaluates the outcomes of the laws he implemented. Particular attention is given to the effectiveness of the «New Deal» reforms in industry, agriculture, and public works. The study concludes that Roosevelt's policies laid the foundation for post-war economic growth in the* *United States​ (introductory part).*

**Key words:** *United States, Roosevelt’, depression, New Deal.*

Дүние жұзі тарихи пәні бойынша, біз Франклин Делано Рузвельттің Америка Құрама Штаттарының 32-ші президенті болғанын білеміз. 1882 жылы 30 қаңтарда Нью-Йоркте дүниеге келген. Ол елді 12 жыл, 1933-1945 жылдар аралығында басқарды. АҚШ тарихында ол елді екі мерзімнен астам басқарған жалғыз президент. 1933 жылы президент болғаннан кейін ол Ұлы Депрессияның салдарымен күресті, бұл шын мәнінде Дүниежүзілік экономикалық дағдарыс болды. Оның жетекшілігімен «Жаңа Бағыт» бағдарламасы құрылды [1]. Үшінші және төртінші президенттік мерзімде ол Екінші дүниежүзілік соғысқа қатысты.

Екінші дүниежүзілік соғыс кезінде Америка Құрама Штаттары Рузвельт кезінде жапондардың Перл-Харборға шабуылына дейін бейтарап қалды. Осы кезеңнен бастап Ось елдерімен соғыс жағдайына түсті. Ол Ленд-Лиз саясатын жүзеге асыра бастады. «Lend-Lease» ағылшын тілінен аударғанда «несиеге берілген» және lend - «қарыз беру» және лизинг - «арендаға беру» сөздерінен шыққан. Барлығы 1941 жылдың маусымынан 1945 жылдың қыркүйегіне дейін одақтастар КСРО-ға 17,5 миллион тонна әртүрлі жүк жеткізді.

Оның 16,6 миллион тоннасы мақсатына жетті (қалған тауарлар кемелер суға батқанда жоғалған). КСРО одақтастарынан 11 мыңнан астам ұшақ, 12 мыңға жуық танк, 13 мың зениттік және танкке қарсы зеңбірек, 427 мың «Studebaker» жүк көлігін алды [2]. Айтпақшы, біздің уақытта АҚШ осы бағдарлама арқылы Украинаға Ресей агрессиясына қарсы күресте қолдау көрсетеді.

Ф. Рузвельт «Еуропа біріншіден» стратегиясының авторы. Ол Біріккен Ұлттар Ұйымын (БҰҰ) құру туралы бастама көтерді.

Рузвельттің қайраткеріне көшетін болсақ, оның қандай білімді, мәдениетті адам болғанын көреміз. Ол өз елінің патриоты болды. 1900 жылы ол АҚШ-тың атақты, даңқты университетіне оқуға түседі. Ерте кезінен бастап саясатқа деген қызығушылығымен танымал. 1910 жылдың қараша айында Рузвельт Нью-Йорк штатының 26 округтағы сенаты болып сайланды. 1913 жылы Теңіз министрінің ұсынысымен ТІМ орынбасары орынына тағайындалды. Бірінші Дүниежүзілік соғыс кезінде Рузвельт Германияға қарсы ұйымдастырылған түрлі шараларға қатысты. Шамалы уақыттан кейін ол полимиэлит дертіне шалдығады (өте сирек дерт, бала параличі, Нью-Йоркта сол уақытта тараған), оған қарамастан өз қызметін жөнді атқаруды ұйғарған Рузвельт Бірінші Дүниежүзілік соғыс кезінде түрлі бұйрықтармен Еуропаға аттанып отырды. Рузвельт Әскери-теңіз күштері министрінің орынбасары ретінде АҚШ-тың теңіз күштерін нығайту үшін көп нәрсе жасады.

Сол уақыттарда, XX ғасырдың 20-30 жылдар аралығында туындаған Ұлы депрессия мемлекет басшыларынан түрлі реформаларды талап етті. 1929 жылдың Қазан айында қор нарығының ыдырауы бірінен соң бірі пайда болған мәселелерге себепші болды. Елдегі жұмыссыздықтың пайда болуы, жаппай банкроттардың орын алуы әлеуметтік және экономикалық мәселелерді тудырды.

Ұлы депрессияны шешу үшін елдің экономикалық, қаржылық және әлеуметтік аспектілерін қамтитын ауқымды және жан-жақты реформалар қажет болды. Түбегейлі өзгерістер қажеттілігі өмірдің барлық дерлік салаларын қамтыған және федералды үкіметтің дереу және жүйелі араласуын талап ететін дағдарыстың ауқымынан туындады. Бұл реформалар қаржылық жүйені қайта құруды, жаңа жұмыс орындарын құруды, әлеуметтік қорғауды енгізуді және болашақта осындай дағдарыстардың алдын алу үшін экономикалық саясатты қайта құруды қамтыды.

Оның президенттікке жету жолы елдегі қиыншылықтар мен тұрақсыздықтың салдарынан туындаған елеулі саяси және қоғамдық қысымның нәтижесі болды. Дәулетті отбасыдан шыққан және мемлекеттік қызметте болған, соның ішінде Нью-Йорк губернаторлығында үлкен тәжірибесі бар Рузвельт 1932 жылы президенттік сайлауға өз кандидатурасын еңгізді, сонымен қатар өзінің «Жаңа Бағыт» атты жобасымен америкалықтарды таныстырды. Президент Герберт Гувер әкімшілігінің әрекетсіздігі мен жеткіліксіз шараларынан шаршаған сайлаушылардың назарын Рузвельттің экономикалық дағдарысты еңсерудің жаңа бағыты өзіне аударды. Сайлауда Рузвельт сайлаушылардың көпшілігінің қолдауына ие болып, айқын жеңіске жетті. Оның 1933 жылы 4 наурызда ұлықтау рәсімі өткір дағдарыс пен жаппай жұмыссыздық кезеңіне сәйкес келді, бұл оның бағдарламасына ерекше өзектілік берді. Рузвельт Ұлы Депрессияның сын-қатерлеріне жауап берген және алдағы ұзақ жылдарға арналған үкімет саясатының бағытын белгілеген «Жаңа Бағыт» деп аталатын өзінің реформалық жоспарын бірден жүзеге асыруға кірісті.

XX ғасырдың 30 жылдары АҚШ үшін ең қиын кезеңдердің бірі болды. 1929 жылы қазанда қор нарығы құлағаннан кейін мемлекет жаппай дағдарысқа ұшырады. Жалпы АҚШ бұған дейінде түрлі дағдарыстардан өткен болатын.

1920-1921 жылдар аралығындағы қысқа құлдыраудан кейін, Америка бірнеше экономикалық өсім сезді. 1921 жылдың маусымы мен 1923 жылдың мамыры аралығында индустриалды өнім 63%-ға өскен болатын. Келесі жылдары (нақтырақ айтатын болсақ 1921-1929 жылдар) ЖІӨ 50%-ға өскен болатын [3].

АҚШ өндірген және ойлап тапқан тауарлар шетелдіктер үшін сұраныста еді. АҚШ-тың 1911-1915 және 1921-1925 жылдар аралығындағы экспорт мөлшері екі еседен жоғары өсті. Американың индустриалды өнімдері халықаралық дәрежеде қызығушылық танытып, сұранысқа иеленген, мәселен «вакуумды шаңсорғыштар», Gilette ұстаралары және Ford көліктері Кубада, Германияда, тіпті Жапонияда да сұранысқа ие болған. Ал америкалық банкирлер шетелдіктерге несие берумен айналысты. 1924-1929 жылдары АҚШ 6 миллион долларды шетелдіктерге қарызға берген. АҚШ банктері шетелдіктер үшін үлкен дәрежеге ие болған. Мысалы манағы шамадағы ақша Ұлыбританияның сол уақыттағы шетелге берген қарызынан 3 есе көп.

Америка қарыз берумен қатар шетелдіктерге өзінің бизнестік келісімін ұсына бастады. 1920 жылдардың басындағы АҚШ шетелдік инвестициялары көлік сатумен байланысты еді (көлік саудасы шетелмен сәтті өтіп жатқандықтан). Ford Motor Company 1929 жылы 40 миллион доллардың көлеміндей көліктермен және оның жабдықтарын КСРО-ға сатқан болатын. Сонымен қатар АҚШ-тың шетелдік қаржыландыруы да жоғары еді.

АҚШ-тың осыншалықты дамуға ұмтылысының бірден бір себебі – өзінің қарсыласы Ұлыбританияны әлемдік сахнадан «ең мықты саудагер ұлт» лауазымынан айыру; экономикалық лидерге айналуды көздеу болып табылды.

Алайда жанданған жыирмалықтар аяғына жеткенде, 1929 жылдың қазан айында қор нарығы құлайды. Егер бұған дейінгі дағдарыстар әрі кетсе 2-3 жылға созылса, бұл жолғысы 11 жылды алып жатты. Қор нарығы құлағаннан кейін елде жаппай жұмыссыздық орнады, дефляция басталды.

 Ұлы депрессия қалай басталды дегенде, біз тарихқа сүйене отырып, жауабын айқындаймыз.

Дағдарыс Америка Құрама Штаттарында 1929 жылдың жазында басталған құлдырау 1929 жылдың қазан айында қор нарығының құлдырауынан кейін кенеттен нашарлады. 1929 жылдың қазан-желтоқсан айлары аралығында өнеркәсіп өндірісі шамамен 10 пайызға төмендеді, ал 1930 жылдың аяғында Ұлы Депрессия басталды.

Жалпы дағдарыс қор нарығы құлағаннан кейін орнағанымен, қазір таңда ғалымдар дағдарыстың орын алуына көптеген себеп бар деседі. Ол кездегі ақша қоры (ақша массасы) алтын қорына байланысты еді. 1933 жылға дейін АҚШ-та доллардың құны алтынға байланған алтын стандартын қолданды. Кейнстің пайымдауынша, ақша қоры тауарлармен қамтамасыз етілуі керек. Ұлыбритания 1931 жылы алтын стандартынан бас тартты. Дағдарысқа жауап ретінде президент Франклин Рузвельт 1933 жылы алтын стандартын тоқтатып, алтынға жеке түрде иеленуге тыйым салды. Бұл үкіметке ақша массасын ұлғайтуға және экономиканы ынталандыруға мүмкіндік берді. Сондай-ақ Смут-Хоули заңы Ұлы депрессияның тереңдеуіне және халықаралық сауданың құлдырауына ықпал еткен факторлардың бірі болды. 1930 жылы қабылданған Смут-Хоули тарифтік заңы АҚШ экономикасы мен әлемдік нарыққа айтарлықтай әсер етті. Заң импорттық тауарларға жоғары тарифтер енгізді, бұл шетелдік өнімдердің бағасын көтеріп, отандық өндірістерді қорғады. Бұл тұтынушылардың қымбаттауына әкелді Көптеген елдер Смут-Хоулиге жауап ретінде американдық тауарларға өздерінің тарифтерін енгізе бастады. Бұл халықаралық сауданың қысқаруына және дүние жүзіндегі экономикалық жағдайдың нашарлауына әкелді.

Ұлы Депрессияның экономикаға тигізген залалы өте көп. Оның бірі ЖІӨ-нің құлауы. 1929 жылы АҚШ-тың ЖІӨ шамамен 1,04 триллион долларды құрады. 1933 жылы Ұлы Депрессияның шыңында ЖІӨ шамамен 30%-ға төмендеп, шамамен 730 миллиард долларға түсіп кетті. Үлкен соққынын астына алынған сонымен қатар өнеркәсіптік өндіріс болды. ЖҰӨ-нің де төмендегені байқалды. Егер ХХ ғасырдың басынан бұған дейін 1908 жылы ЖҰӨ-нің ең көп төмендеуі байқалса (8,6%-ға төмендесе), 1932 жылы ЖҰӨ 15,8%-ға төмендеген.



Өнеркәсіптік өндірістің де хәлі нашарлады. Егер айлық өнеркәсіптік өндірістің логарифмісі 1929 жылы 2,8-ді құраса, 1932 жылы 2-ге түсіп кетті. Көрсеткіштің күрт түсуі жұмыссыздық пен дефляцияға да байланысты еді [4].

|  |  |
| --- | --- |
| Изображение выглядит как текст, диаграмма, График, линия  Автоматически созданное описание | Жылдық индус-триалды өнеркәсіп-ті қарастыратын болсақ, 1929 жылдан бастап АҚШ ең төменгі көрсеткіштердің бірін иеленіп отыр. |

1929 жылы өнеркәсіп өндірісінің индексі 100 (базалық) шамасында болды. 1932 жылға қарай ол шамамен 54-ке дейін төмендеді, бұл 46% төмендеді. Өнеркәсіптік өндірістен 1930 жылдары артқа шегінген мемлекеттердің қатарына сондай-ақ Франция мен Германия кірсе, Ұлыбритания аса қатты қиыншылықты сезе қоймайды. Алдыңғы қатардағы елдердің құрамына сондай-ақ Жапония кірді.

Ұлы Депрессия сонымен қатар ауыл шаруашылығына өз залалын тигізді. 1929 жылы шаруашылық табысы шамамен 7,7 миллиард долларды құраған, 1932 жылға қарай бұл көрсеткіш шамамен 60%-ға төмендеп, шамамен 3,1 миллиард доллардқа түсті. 1932 жылы негізгі ауыл шаруашылығы өнімдерінің бағасы 1929 жылмен салыстырғанда 40–50%-ға төмендеді. Мысалы, бидайдың бағасы 1929 жылы 1,02 доллардан 1932 жылы 0,51 долларға дейін төмендеді. Бұл дегеніміз елдің дефляция терең батуы. Дефляция (бағалардың төмендеуі) өз кезегінде түрлі қиыншылықты тудырды. Ауыл шаруашылығындағы жұмыссыздықты өлшеу оңай болмаса да, көптеген фермерлер мен ферма қызметкерлері ауыр қиындықтарға тап болды. Шамамен 20% шаруа қожалықтары жұмыссыз болды. Нәтижесінде олар көптеген шығымдарды көтере алмай банкроттыққа ұшырап, жерден айылуға мәжбүр болды. Бұл өз кезегінде ауыл шаруашылығының дамуын қатты қиындатты.

Банктерге де оңай болған жоқ. 1932 жылдың өзінде 2 ай көлемінде 600-дан астам банктер банкроттыққа ұшырады. 1935 жылға таман АҚШ-тағы банктердің жартысы банкроттыққа шалдықты. Банктер көбінесе құндылығын жоғалтқан акциялар мен жылжымайтын мүлікке инвестициялады. Бұл банк капиталының азаюына және төлем қабілетсіздігінің артуына әкелген. Рузвельт өз қызметіне кіріскен сәтінде дереу шешім қабылдауға мәжбүр болды. Ол әрі қарай банкроттардың саны көбеймес үшін, ең алдымен 1933 жылдың наурыз айының басында АҚШ-тың бүткіл банктерін жабу жайында шешім қабылдайды. Бұл оқиға «банк демалысы» (bank holiday) деп аталды.

Ұлы Депрессия қарсаңында сонымен қатар әлеуметтік проблемалар күннен күнге айқындай түсті. Дағдарыстан кейінгі жұммысдық көлемі арта түсті. Егер жұмыссыздық деңгейі 1920 жылдардың басында 5–10%-дың шамасында ғана болса, 1930–1940 жылдары шамадан тыс 25%-ға жеткен.

Сонымен қатар шамамен 20%-дан астам халық азық-түлік жетіспеушілігінен қиналды. Одан бөлек көбісінің қаражаты жеткіліксіз болғандықтан кәдімгі медицицналық көмекке мұқтаж болып қалды. Қоғамда күннен күнге асып жатқан мәселелер мен қиыншылық салдарына, стресс деңгейі өсіп жатты. Депрессия уақытында ғұмыр кешкендердің организмиі стресс салдарынан әлсіреп жатты. 1,5 миллион балалар ата-аналарының қаражаты жеткіліксіз болуынан мектепке бара алмады[4].

Қоғамда туындаған бұл мәселелер үкімет тарапынан жанжақты қарастырылған, батыл әрекеттермен қамтылған шешімдерді талап етті. Ұлы Депрессия мемлекеттің түрлі аспекттеріне залалын тигізіп кетті. Дағдарыстан шығу үшін бұрын болмаған шешімдер қабылдануы тиіс еді.

Мемлекеттің экономикаға араласуы тек өнеркәсіптік өндіріспен шектелген жоқ, ол сонымен қатар ауыл шаруашылығына да тарады. «Жаңа бағыттың» тағы да бірден бір маңызды болып табылатын заң – ауыл шаруашылығын ретке келтіру жөніндегі заң (ААА) болды[6].

Ауыл шарушалығы саласындағы «Жаңа бағыттың» маңызды құрамдас бөлігі фермерлерге несие беру саясаты болды. 1933 жылы «Ауыл шаруашылығы кредиті жөніндегі әкімшілік» құрылды, және ол 1935 жылдың басына таман жалпы суммада 3 миллион долларды фермерлерге несие ретінде берді. Фермерлер нарықтағы профицитті азайту үшін мақта мен бидай сияқты негізгі дақылдардың өндірісін азайту үшін субсидиялар алды. SCS бағдарламасы ауыл шаруашылығы жерлерін қорғауға және қалпына келтіруге бағытталған, бұл әсіресе «Шаңды Дауыл» (Dust Bowl) жағдайында маңызды болды. Ол су ресурстарын басқару және топырақты сақтау бойынша жобаларды қамтыды. «Жаңа бағыт» аясында ауылдағы инфрақұрылымды, соның ішінде жолдарды, суару жүйелерін және ауыл шаруашылығын дамытуға ықпал ететін электр қуатын жақсарту жобалары қолға алынды.

«Жаңа бағыттың» прогрессивті шаралары кейбір ұжымдар тарапынан қатаң наразылыққа тап болды. 1934 жылы тамызда Уолл-стриттегі наразы кәсіпкерлерді біріктіретін «Бостандық лигасы» құрылды[7]. Бұл лига «Жаңа бағыт радикализміне» қарсы жүретінін жариялады. Наразылық әсіресе Рузвельттің әлеуметтік заңнамасына шабуыл жасағанда қатты болды. 1935 жылы АҚШ Жоғарғы Соты наразы ортаның қысымымен өнеркәсіптік өндірісті қалпына келтіру заңын (NIRA) конституцияға қарсы деп таныды. 1936 жылы Жоғарғы Сот ауыл шаруашылығын ретке келтіру жөніндегі заңға (ААА) қатысты осындай қаулы шығарды.

1937 жылдың басында Рузвельт Жоғарғы Сот жөніндегі реформаларды енгізді. Ол алға тартқыш (прогрессивті) адамдар санын ұлғайту үшін, Жоғарғы Сот өкілдерінің құрамын 9 адамнан 15 адамға арттырды. Рузвельттің мұндай батыл қадамдары өзге әлемдік лидерлердің көзіне түсті. Өзінің 1934 жылы америкалық классик, ғылыми-фантастика жанрын нығайтқан Герберт Уэльске жазған хатында Иосиф Сталин былай деді: «қазіргі капиталистік әлемнің барлық капитандарының ішінде Рузвельт – ең күшті (мойымас) тұлға екені сөзсіз».

Рузвельт өзіне қарсы болған ұйымдар мен оппозицияға қарамастан батыл іс-әрекеттер жасай білді. Оның батылдығы кейіннен америкалықтардың көзінше бағаланып, қабылдаған шараларының жақсы нәтижесін көрген халық, оны 1936 жылы тағы да президенттік лауазымына сайлайды.

«Жаңа бағыттың» арқасында АҚШ-тың ЖІӨ 1934 жылы 10%-ға өсті және одан кейінгі жылдары да өсуді жалғастырды. Экономика терең рецессиядан шыға бастады. Қоғамдық жұмыстар бағдарламасының арқасында (WPA) 1937 жылға қарай жұмыссыздық деңгейі 1933 жылғы рекордтық көрсеткіштен 25% -дан шамамен 14% -ға дейін төмендеді. Деңгей жоғары болғанымен, Рузвельттің шаралары жағдайды айтарлықтай жақсартты. Оның қабылдаған NIRA заңы сонымен қатар жұмыссыздықпен күресу барысында жұмыс орындарын құру арқылы, жұмыссыз адамдар жұмыс орындарын тауып берді [6].

Ал өнеркәсіптік өндіріс 1933 жылдан 1937 жылға дейін шамамен 30%-ға өсті. Бұл да экономиканың жандануына, жаңа жұмыс орындарының ашылуына ықпал етті. Индустрияландыру авиация және автомобиль өнеркәсібі сияқты жаңа салалардың дамуына әкелді, бұл болашақ экономикалық өсудің негізі болды. «Жаңа бағыт» кезіндегі индустрияландыру АҚШ-тың соғыстан кейінгі экономикалық өсімінің негізін салып, елді әлемдегі жетекші өнеркәсіптік державалардың біріне айналдырды.

Рузвельт тұсындағы индустрияландыру тек экономикалық дағдарысқа жауап ретінде ғана емес, сонымен бірге американдық экономиканы қалпына келтіру мен жаңғыртуға бағытталған стратегиялық қадам болды. Ол азаматтардың әлеуметтік құрылымы мен өмір сүру жағдайына айтарлықтай әсер етті[9].

Ауыл шаруашылығына келетін болсақ 1933 жылдан 1936 жылға дейін бағаны қолдау мен артық өнім көлемінің қысқаруына байланысты фермерлердің табысы қалпына келе бастады. Қорғау шаралары тозған жерлерді қалпына келтіруге және топырақ сапасын жақсартуға ықпал етіп, ұзақ мерзімді ауыл шаруашылығының тұрақтылығын қамтамасыз етті. Бағдарламалар арқылы енгізілген жаңа әдістер мен технологиялар ауыл шаруашылығы өндірісіндегі өнімділік пен тиімділікті арттыруға көмектесті. «Жаңа бағыт» бағдарламалары ауыл шаруашылығы саласындағы болашақ реформалардың, соның ішінде фермаларды қолдау мен ауылды тұрақты дамытудың негізін қалады. Осылайша Америка Құрама Штаттардағы ауыл шаруашылығы «Жаңа бағыттың» арқасында айтарлықтай дамыды. Рузвельттің бағдарламалары фермерлердің қаржылық тұрақтылығын қалпына келтіруге, ауылдың өмір сүру жағдайын жақсартуға және тұрақты ауыл шаруашылығы экономикасын құруға көмектесті.

## **«Жаңа бағыттың» Қазақстан Республикасына әсері**

Франклин Рузвельттің Ұлы Депрессияға қарсы қолданған шаралары мен шешімдерін сараптай отыра, біз Қазіргі Қазақстан үшін маңыздылығын көре аламыз:

1. «Жаңа бағыт»: Қазақстан Республикасының тарихына көз жүгіртетін болсақ ХХ ғасырдың 50-60 жылдары «Тың және тыңайған жерлерді игеру» процесімен басталды;
2. «Жаңа бағыт» - Егеменді Қазақстан үшін ерекше шешімдерді қамтыған, болашақта экономиканы саласындаған туындаған қиыншылықтардың алдын алуға тиімді болуда. Мысалы, жұмыссыздық сияқты әлеуметтік мәселелерді, дефляция сияқты экономикалық мәселелерді шешуге және ауыл шаруашылығында туындаған мәселелерді шешуді қарастырған. Қазақстанда қазіргі уақытта ауыл шаруашылығына әртүрлі қайтарымсыз деңгейде субсидиялар берілуде;
3. Экономикалық даму: Жаңа бағыт жаңа индустриялар мен инновацияларды қолдауға бағытталса, экономика әртараптанып, тұрақты өсім қамтамасыз етіледі. Бұл Қазақстанға тек табиғи ресурстарға тәуелділіктен арылып, жаңа технологиялар мен өндірістерді дамытуға мүмкіндік береді.
4. Әлеуметтік даму: Жаңа бағыт елдегі білім беру, денсаулық сақтау, және әлеуметтік қамтамасыз ету жүйелерін жақсартып, халықтың өмір сүру деңгейін арттыруға үлес қосуы мүмкін.
5. Халықаралық байланыстар: Жаңа бағыт аясында Қазақстан шет елдермен жаңа экономикалық және саяси байланыстар орнатып, әлемдік нарыққа шығуға, шетел инвестицияларын тартуға мүмкіндік алады.
6. Тұрақтылық және экология: Жаңа бағыттың негізгі элементтерінің бірі ретінде тұрақты даму мен экологияны қолдауға баса назар аударылса, бұл Қазақстанның экологиялық мәселелерін шешуге және қоршаған ортаны қорғауға оң әсер етеді.

Осы жолмен «Жаңа бағыт» Қазақстанның ішкі және сыртқы саясатында, экономикалық, әлеуметтік және экологиялық салаларында оң өзгерістерге әкеледі деген сенімдеміз.

# **Әдебиеттер тізімі**

1. Яковлев Н. Н. «Франклин Д. Рузвельт - человек и политик». 5 - е изд. - Москва: Рипол - классик, 2003 год. - 592 с.
2. «Известия». Э. Байназаров «Долг победы: как США и СССР сотрудничали в годы Второй мировой войны». - Москва: 7 мая 2021 год.
3. Ротбард М., Великая Депрессия в Америке – стр. 22
4. Christina D. R., The Nation in Depression – p. 21,26
5. Sean J. Savage, Roosevelt, St. Mary's College. The Party Leader, 1932-1945 – p. 18
6. А. В. Георгиева, Франклин Делано Рузвельт – стр. 4,8,15
7. Robert S. Lynd, Helen Merrell Lynd. Middletown: A Study in Modern American Culture – p.110
8. Kennedy, David M. Freedom from Fear: The American People in Depression and War, 1929—1945 – p.120
9. John Kenneth Galbraith. The Great Crash, 1929